CELEX: 62019TN0739
Language: da
Date: 2019-11-06 00:00:00
Title: Sag T-739/19: Sag anlagt den 6. november 2019 – Productos Jamaica mod EUIPO – Alada 1850 (flordeJamaica)

23.12.2019   
            
            
               DA
            
            
               Den Europæiske Unions Tidende
            
            
               C 432/71
            
         
      Sag anlagt den 6. november 2019 – Productos Jamaica mod EUIPO – Alada 1850 (flordeJamaica)
      (Sag T-739/19)
      (2019/C 432/82)
      Stævningen er affattet på spansk
      
         Parter
      
      
         Sagsøger: Productos Jamaica, SL (Algezares, Spanien) (ved advokat I. Temiño Ceniceros)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Alada 1850, SL (Barberá del Vallés, Spanien)
      
         Oplysninger vedrørende sagen for EUIPO
      
      
         Indehaver af det omtvistede varemærke: Productos Jamaica, SL
      
         Det omtvistede varemærke: EU-figurmærket flordeJamaica – registreringsansøgning nr. 9 003 989
      
         Sagen for EUIPO: Ugyldighedssag
      
         Den anfægtede afgørelse: Afgørelse truffet den 24. juli 2019 af Første Appelkammer ved EUIPO (forenede sager R 1431/2018-1 og R 1440/2018-1)
      
         Påstande
      
      
                  —
               
               
                  Stævningen og den bilag antages til realitetsbehandling.
               
            
                  —
               
               
                  Den anfægtede afgørelse annulleres i det hele.
               
            
                  —
               
               
                  EUIPO og intervenienten tilpligtes at betale sagsomkostningerne.
               
            
         Anbringender
      
      
                  —
               
               
                  Om end de beviser for brug, der er fremlagt af begge parter i den ugyldighedssag, som har ført til dette søgsmål, ikke tillader anvendelse af undtagelsen om fortabelse på grund af passivitet, således som hævdet af sagsøgeren, udgør de dog klart bevis for de omhandlede varemærkers sameksistens på markedet gennem længere tid og tålt af den sagsøgte, hvilket udgør et berettiget grundlag for brugen af det anfægtede varemærke, ligesom de bekræfter, at der ikke foreligger risiko for forveksling på markedet.
               
            
                  —
               
               
                  De beviser, der er fremlagt af den sagsøgte, kan ikke føre til den konklusion, at det ældre varemærke har opnået en forhøjet grad af fornødent særpræg som følge af den brug, der er blevet gjort af nævnte varemærke i Spanien.
               
            
                  —
               
               
                  I dette tilfælde er der ingen risiko for forveksling for nogen af de varer og tjenesteydelser, der er omfattet af det anfægtede varemærke, hvorfor det ikke kan erklæres ugyldigt i sin helhed.